cyanic-selkie/wikianc huggingface dataset:
सैद्धांतिक प्रतिमान
उदाहरण
किसी रेस्तरां में लोगों को बहुत देर से खाना मिलने की शिकायत रहती है, तो उसके प्रबन्धक एक अनौपचारिक सैद्धांतिक प्रतिमान बना सकते हैं, जिसमें वेटर, मेहमान, बावरचियों व मेज़ों की अवधारणाएँ प्रयोग होती हैं। इसके बाद प्रबन्धक लिख सकते हैं कि किसी मेज़ पर किस समय लोगों को बेठाया गया, किस समय उनसे वेटर द्वारा खाने का आदेश (ऑर्डर) लिए गए, किस समय यह ऑर्डर वेटर द्वारा रसोई तक पहुँचाए गए, किस समय खाना तैयार हुआ और किस समय मेहमानों को परोसा गया। यदि कुछ दिनों तक इन समयों को लिखा जाए तो बहुत से निष्कर्ष निकल सकते हैं। मसलन यह पता लग सकता है कि सब कुछ समय से होता है लेकिन रेस्तरां के एक कोने में बैठे लोगों का ऑर्डर देर से लिया जाता है और उन्हीं से शिकायते आती हैं, यानि कि वेटरों को यह निर्देश दिया जा सकता है कि उस कोने में बैठे लोगों पर विशेष ध्यान दिया जाए।
काज़ीगुंड
काज़ीगुंड (Qazigund), भारत के जम्मू और कश्मीर प्रदेश के अनंतनाग ज़िले में एक नगर है। जम्मू से श्रीनगर के मुख्य मार्ग (राष्ट्रीय राजमार्ग १ए) में पीर पंजाल पर्वतमाला को बनिहाल दर्रा द्वारा पार करा जाता है, जिसमें बनिहाल जम्मू विभाग का अंतिम और काज़ीगुंड कश्मीर विभाग का पहला पड़ाव है। इसलिए इसे कश्मीर घाटी का प्रवेशद्वार भी कहा जाता है।
चश्में
काज़ीगुंड के पास कई प्रसिद्ध पानी के चश्में हैं, जिन्हें कश्मीरी भाषा में "नाग" कहा जाता है। पूरे ज़िले में असंख्य चश्में होने के कारण ही इसका नाम "अनंतनाग" पड़ा है। शहर से १० किमी दूर वेरीनाग है, जो वितस्ता नदी (झेलम नदी का स्थानीय व प्राचीन वैदिक नाम) का स्रोत है। लगभग ३ किमी दूर पन्ज़थ नाग है।
सड़क
सन् १९५६ में खोली गई २.८५ किमी लम्बी जवाहर सुरंग पीर पंजाल शृंख्ला को चीरकर बनिहाल को काज़ीगुंड से जोड़ती है और कश्मीर वादी और देश के अन्य भागों के बीच के सड़क यातायात की मुख्य सूत्र है। यहाँ से श्रीनगर से कन्याकुमारी जाने वाला राष्ट्रीय राजमार्ग ४४ गुज़रता है।
रेल
काज़ीगुंड रेलवे स्टेशन से उत्तर की ओर श्रीनगर तक रेल चलती है जिसकी दिन में चार बार सेवा है। अब बनिहाल-काज़ीगुंड के बीच एक ११ किमी लम्बी पीर पंजाल रेल सुरंग द्वारा बनिहाल तक भी रेल चलती है, जिस से इन दोनों के बीच का रास्ता केवल १७ किमी रह गया है। बनिहाल से दक्षिण की ओर रेलमार्ग बढ़ाने का कार्य जारी है, जो पूरा होने पर देश के किसी भी भाग से कश्मीर घाटी के किसी भी भाग तक रेल सेवा सक्षम कर देगा।
स्वामी आत्मानन्द
स्वामी आत्मानन्द (६ अक्टूबर १९२९ -- २७ अगस्त १९८९) रामकृष्ण मिशन के एक सन्त, समाजसुधारक तथा शिक्षाविद थे। उन्होंने वनवासियों के उत्थान के लिए नारायणपुर आश्रम में उच्च स्तरीय शिक्षा केंद्र की स्थापना की तथा रामकृष्ण परमहंस की भावधारा को छत्तीसगढ़ की धरा पर साकार किया। छत्तीसगढ़ सरकार ने जिला मुख्यालयों और विकासखंडों में 'स्वामी आत्मानन्द स्कूल योजना' की शुरुआत की है जिससे गरीब और दूरस्थ क्षेत्रों के बच्चों को गुणवत्तापूर्ण शिक्षा के साथ आगे बढ़ने के सभी अवसर उपलब्ध हो सकें। इनके अथक प्रयासों से रायपुर स्थित विवेकानन्द आश्रम की स्थापना की गई जो आज भी है। इसी आश्रम के वे पहले सचिव थे।
प्रारंभिक जीवन
स्वामी आत्मानन्द का मूल नाम तुलेन्द्र था। उनका जन्म 6 अक्टूबर 1929 को बरबंदा गांव में हुआ था जो अब छत्तीसगढ़ के रायपुर जिले में है। उनकी माता का नाम भाग्यवती देवी और पिता का नाम धनीराम वर्मा था। पाँच भाई और एक बहन में तुलेन्द्र सबसे बड़े थे, जो बाद में स्वामी आत्मानन्द के नाम से सुविख्यात हुए। उनके पिता धनीराम वर्मा रायपुर के पास मांढर स्कूल में एक अध्यापक थे। अध्यापक के तौर पर उन्हें उच्च प्रशिक्षण लिये सपरिवार वर्धा गये। वहीं सेवाग्राम में बालक तुलेन्द्र महात्मा गांधी से मिले। जन्म से ही विलक्षण बालक तुलेन्द्र चार वर्ष की आयु में ही हारमोनियम बजाना और भजन गाना सीख गये, धीरे-धारे बालक तुलेन्द्र महात्मा गांधी के चेहते बन गए।
शिक्षा
तुलेन्द्र का परिवार बरबंदा ग्राम में निवास करता था। उनके पिता धनीराम वर्मा बरबंदा से 6 किमी दूरी पर स्थित मांढर की पाठशाला में अध्यापक थे। इसी
पाठशाला में तुलेन्द्र भी पढ़ने जाया करते थे। इसके बाद 1943 में उनके पिता वापस रायपुर लौट आए और श्री राम स्टोर नामक दुकान चलाने लगे। इसके बाद तुलेन्द्र ने रायपुर के सेंटपाॅल स्कूल से हाई स्कूल की परीक्षा में प्रथम स्थान प्राप्त किया और आगे की पढ़ाई के लिए नागपुर के साईंस कालेज में प्रवेश लिया। चूंकि रहने को हाॅस्टल में जगह नहीं थी, अतः वे रामकृष्ण आश्रम में रहने लगे और और अपनी पढ़ाई पूरी की। आश्रम में रहते हुए स्वामी विवेकानन्द दर्शन से वे काफी प्रभावित हुए और प्रतिदिन आश्रम की आरती और अन्य कामों में वे बढ़-चढ़ हिस्सा लेते रहे।
आध्यात्मिक यात्रा
स्वामी आत्मानंद के जीवन शैली में सहजता, संयम एवं सबके प्रति आदर व प्रेमभाव स्वाभाविक तौर पर मौजूद था। इन्हीं सभी विशेषताओं के कारण बालक तुलेन्द्र ब्रह्माचारी तेज चैतन्य हुए फिर स्वामी आत्मानंद हुए। परिक्षाओं में पूर्ण सफलता अर्जित कर लेने के बाद उन्होंने गृहत्याग लेने का संकल्प ले लिया। भारत की स्वतंत्रता के बाद वे रामकृष्ण मिशन से जुड़ गए। गृहत्याग कर तुलेन्द्र नागपुर के धंतोली में स्थित रामकृष्ण मठ में साधू जीवन अपनाने हेतु प्रवेश लिया।
1957 में उनकी प्रतिभा से प्रभावित होकर स्वामी शंकरानंद ने उन्हें ब्रम्हचर्य की दीक्षा दी। 1877 से 79 के बीच स्वामी विवेकानन्द रायपुर में थे उनके इस आगमन की स्मृति में रायपुर में स्वामी आत्मानन्द के प्रयासों से अप्रेल 1962 रामकृष्ण आश्रम की स्थापना हुई।
स्वामी विवेकानन्द के विचारों का भी स्वामी आत्मानन्द पर गहरा असर हुआ, जिससे उन्होंने अपना पूरा जीवन दीन-दुखियों की सेवा में बिता दिया। मठ और आश्रम स्थापित करने के लिए एकत्र की गई राशि उन्होंने अकाल पीडि़तों की सेवा और राहत काम के लिए खर्च कर दी। उन्होंने वनवासियों के उत्थान के लिए नारायणपुर आश्रम में उच्च स्तरीय शिक्षा केन्द्र की स्थापना की। उन्होंने आदिवासियों के सम्मान एवं उनकी उपज का उचित मूल्य दिलाने के लिए अबुझमाड़ प्रकल्प की स्थापना की। नारायणपुर में वनवासी सेवा केंद्र प्रारम्भ कर वनवासियों की दशा और दिशा सुधारने के प्रयास किए। एक संत में जो गुण होने चाहिए वे सभी आत्मानंद में थे।
उन्होंने बचपन से ही संस्कारों की दीक्षा ली। जबकि वे आज की तरह भौतिक सुख, सुविधाओं का आनंद प्राप्त कर सकते थे। स्वामी अन्य मानव की पीड़ा देखकर व्यथित हो जाते थे। 1974 में छत्तीसगढ़ में अकाल की स्थिति आई, तब स्वामी ने आश्रम के लिए एकत्रित राशि को जनमानस के लिए समर्पित किया। उन्होंने अपने सहयोगियों के माध्यम से 'विश्वास' (VISHWAS - Vivekananda Institute of Social Health, Welfare and Service) नामक संस्था का गठन किया और उनके माध्यम से बालिकाओं और महिलाओं को भी शिक्षित बनाने के लिए कार्य किया जाने लगा।
अबूझमाड़ सेवा प्रकल्प के दौरान 27 अगस्त 1989 को भोपाल से रायपुर लौटते समय सड़क हादसे में उनका निधन हो गया।
आधार (तर्क)
तर्कशास्त्र में आधार (premise) ऐसा कथन होता है जिसके बारे में यह दावा करा जा रहा हो कि उसकी सच्चाई के फलस्वरूप कोई अन्य निष्कर्ष (conclusion) भी सत्य है। किसी तर्क में आधार के रूप में कम-से-कम दो प्रकथन (proposition) होते हैं जिनसे एक तीसरा कथन निष्कर्ष के रूप में सत्य ठहराया जाता है।
समय दैनिक
समय दैनिक 2004 से सिक्किम राज्य की राजधानी गांतोक से प्रकाशित नेपाली भाषा की दैनिक समाचार पत्र है। इस का सम्पादक पारसमणि दंगाल सिक्किम के युवा पत्रकार एवम् लेखक है।
सीताकोट विहार
सीताकोट विहार (बांग्ला : সীতাকোট বিহার) बांग्लादेश के दीनाजपुर जिले के नवाबगंज उपजिले में स्थित एक पुरातात्विक स्थल है।स्थानीय लोग इसे सीता के निवास के रूप में जानते हैं। 1968 और 1972-1973 में नियमित उत्खनन के माध्यम से, इस स्थल पर एक प्राचीन बौद्ध मठ की खोज की गई
कलाकृतियाँ
साइट पर दो कांस्य छवियां मिलीं। एक बोधिसत्व पद्मपनी और बोधिसत्व मांजुश्री है। खुदाई के दौरान स्याही बर्तन, टेरा कोट्टा खिलौने, सजावटी ईंटें, और बहुत सारे बर्तन शार्ड्स का पता लगाया गया था।
सुरक्षा
यह साइट बांग्लादेश सरकार पुरातत्व और संग्रहालय विभाग की सुरक्षा में है। साइट अच्छी तरह से नहीं है और बहाली कार्य की जरूरत है |
2015 सैन बर्नारडिनो में गोलीबारी
2 दिसंबर 2015, at 10:59 a.m. PST, सैन बर्नारडिनो में गोलीबारी जिस में 31 लोग शिकार हुए, 14 लोग मारे गए हैं और 17 अन्य घायल हुए।  गोलीबारी विकलांग लोगों के लिए बनाए गए एक सामाजिक सेवा केंद्र पर उस समय हुई जब वहां एक कार्यक्रम चल रहा था जिस में कम से कम 100 लोग शामिल थे।    प्रारंभिक रिपोर्टों के अनुसार यह राइफलों के साथ तीन निशानेबाजों का काम हो सकता है। वे एक एसयूवी में भाग गए।
एसयूवी में भाग रहे आतंकियों पर पुलिस की जवाबी कार्यवाही में दो संदिग्ध हमलावर भी मारे गए हैं। इनमें एक पुरुष और एक महिला शामिल हैं। पुलिस ने एक तीसरे व्यक्ति को हिरासत में लिया है
प्रतिक्रिया और स्थान
सैन बर्नारडिनो फायर विभाग ने वाटरमैन एवेन्यू के 1300 ब्लॉक पर दृश्य स्पष्ट करने के लिए पुलिस के साथ एक आपात का जवाब देने के बारे में 1 1:14 पर ट्विटर पर एक संदेश पोस्ट किया।   क्षेत्र में सड़कों को यातायात के लिए बंद कर दिया गया।  विकासात्मक विकलांग लोगों के साथ लोगों की सेवा के लिए 1365 साऊथ वाटरमैन एवेन्यू पर स्थित्य एक गैर-लाभकारी सुविधा, इनलैंड क्षेत्रीय केंद्र,   गोली बारी की जगह थी।
आइबिरिया एयरलाइंस
१९२७ में संस्थापित आइबिरिया स्पेन की राजकीय विमान सेवा है मैड्रिड में स्थित यह एरलाइन्स अपने मुख्य आधार स्थलों बरजस एरपोर्ट और बार्सिलोना एल प्राट एरपोर्ट से कई सारे अंतराष्ट्रीय गंतव्यों के लिए उड़ाने संचालित करती है। आइबिरिया रीजनल (एक स्वतंत्र विमान सेवा एर नॉस्टरम द्वारा संचालित) और आइबिरिया एक्सप्रेस के साथ मिलकर यह आइबिरिया समूह का निर्माण करती है। आइबिरिया समूह ३९ से अधिक देशों के ९० से अधिक गंतव्यों तक सेवा प्रदान करता है। कई अन्य एरलाइन्स के साथ कोड समझौते के आधार पर यह ९० दूसरे गंतव्यों तक की यात्रा सुविधा भी प्रदान प्रदान करता है।
८ अप्रैल २०१० को यह सूचना सार्वजनिक की गयी कि ब्रिटिश एरलाइन्स के साथ आइबिरिया के विलय के लिए समझौता हो गया और इस विलय के परिणाम स्वरूप आमदनी के आधार पर विश्व के तीसरे सबसे बड़े एरलाइन्स समूह का निर्माण होगा।
इस एरलाइन्स का मुख्य कार्यालय एम वी. ४९ बिज़्नेस पार्क मॅड्रिड में स्थित है २०१३ में इस एरलाइन्स में खर्चों में कमी की लिहाज से मॅड्रिड के सॅलमेंका डिस्ट्रिक्ट के कॅमपोज़ वेलज़क़ुज़ स्थित अपना पुराना मुख्य कार्यालय बदल दिया था।
स्वामित्व
३ अप्रैल २००१ को आइबिरिया का निजीकरण कर दिया गया और यह मॅड्रिड के आइबिक्स-३५ स्टॉक इंडेक्स में शामिल कर ली गयी।
इसके प्रमुख शेयर धारक थे - काजा मॅड्रिड– २३.४५%, ब्रिटिश एरवेस १३.२%, एस ई पी आई– ५.२%, एल कोर्टे इंगलस– २.९०%।
बाद में ब्रिटिश एरवेज ने आइबिरिया में अमेरिकन एरलाइन्स की बकाया साझेदारी को १३ मिलियन पौंड चुका कर खरीद लिया। इसके बाद इसकी आइबिरिया में साझेदारी १०% के आसपास पहुँच गयी और इसे
इसके बोर्ड में दो निदेशक नियुक्त करने का अधिकार भी प्राप्त हो गया।
जुलाई २००८ में ब्रिटिश एरवेज और आइबिरिया ने परस्पर विलय की घोषणा की, अप्रैल २०१० में विलय को अंतिम रूप दिया गया और जुलाई २०१० में युरोपियन कमिशन और युनाइटेड स्टेट्स डिपार्टमेंट ऑफ ट्रॅन्स्पोर्टेशन ने इसे अपनी अनुमति प्रदान की और साथ ही अमेरिकन एरलाइन्स के साथ इसके मार्गों के तारतम्य को साधने का काम शुरू किया गया। ६ अक्तूबर २०१० से ब्रिटिश एरवेज, आइबिरिया और अमेरिकन एरलाइन्स के गठबंधन ने औपचारिक रूप से कम शुरू कर दिया। इस गठबंधन के परिणामस्वरूप ब्रिटिश एरवेज को सालाना ३३० मिलियन पौंड की बचत होती है साथ ही आइबिरिया के साथ विलय के कारण और २३० मिलियन पौंड की बचत का अनुमान था।
विलय से पूर्व ब्रिटिश एरवेज की आइबिरिया में १३.५% की हिस्सेदारी थी। विलय के बाद इसे इंटरनॅशनल एरलाइन्स ग्रूप में ५५% की भागेदारी मिली और के बाकी हिस्सेदारों के पास ४५% हिस्सा गया।
सहायक कंपनिया और गठबंधन
आइबिरिया के पास कम लागत वाली एरलाइन्स उएलिंग के ९.४९% हैं। बाकी के ९०.५१ इसकी मूल कंपनी इंटरनॅशनल एरलाइन्स ग्रूप के पास है। ऐसा इस लिए किया गया ताकि इंटरनॅशनल एरलाइन्स ग्रूप के पास १००% हिस्सेदारी ना हो और बाकी शेयर इसके भागीदारो के पास ही रहे। इसके अतिरिक्त रॉयल एर मारोक में भी आइबिरिया की ०.९५% भागीदारी है।
निरंकार देव सेवक
निरंकारदेव सेवक का जन्म १८ जनवरी १९१९ में हुआ। हिन्दी बाल साहित्य के वरिष्ठ कवियों में निरंकार देव सेवक प्रमुख हैं। सेवक जी ने बाल कविताएँ और शिशुगीत लिखने के साथ ही हिंदी बाल कविता को दिशा देने का बहुत बड़ा काम किया। उनके द्वारा लिखे गये शिशुगीत हिन्दी बाल साहित्य में आदर्श शिशुगीत माने जाते हैं। बच्चों को उनके शिशुगीत बहुत भाते हैं, बात-बात में वे उन्हें याद कर लेते हैं। उनका एक शिशुगीत है-
'''एक शहर है चिकमंगलूर
'''यहाँ बहुत से हैं लंगूर
'''एक बार जब मियाँ गफूर
'''खाने गए वहाँ अंगूर
'''बिल्ली एक निकल आई
'''वह तो थी उनकी ताई
'''कान पकड़ कर पटकी दी
'''जै हो बिल्ली माई की।
निकोलई रेज़ानोव
निकोलई पेत्रोविच (१७६२-१८०७) एक रूसी अन्वेषक, व्यापारी और जहाज़ कप्तान था। इसके प्रयासों से सन् १८१२-४२ तक रूसी साम्राज्य ने उत्तरी अमेरिकी महाद्वीप के पश्चिमी तट पर अपने उपनिवेश बनाए। अलास्का को बाद में संरा.अमेरिका ने रूस से ख़रीद लिया। वो रूस के पहले विश्व परिक्रमा करने वाले जहाज का कप्तान था (१८०३)।
वो प्रसिद्ध साइबेरियाई व्यापारी ग्रिगोरी शेलिख़ॉव का १७९४ में सहयोगी बना और बाद में उसका दामाद। इसके बाद रूस के नए राजा पॉल ने उसे रूसी अमेरिकी कंपनी का पहला कमांडर बनाया गया। वो आज के कैलिफ़ोर्निया तक रूसी साम्राज्य को ले गया, लेकिन १८४० आते आते अमेरिकी ज़मीन पर रूस का प्रभुत्व और उत्साह दोनों ख़त्म हो गए।
माढा
माढा (Madha) भारत के महाराष्ट्र राज्य के सोलापुर ज़िले में स्थित एक नगर ओर तालुका है । यह इसी नाम की तालुका का मुख्यालय भी है। माढा भारतीय राज्य महाराष्ट्र के सोलापुर जिले में माढा की नगर पंचायत [1] का एक शहर है। यह सोलापुर डिवीजन के अंतर्गत आता है। यह जिला मुख्यालय सोलापुर से उत्तर-पश्चिम की ओर 70 किमी की दूरी पर स्थित है। माढा मनकर्ण नदी के पास स्थित माढेश्वरी मंदिर के लिए भी जाना जाता है। भगवान विट्ठल का ऐतिहासिक मंदिर माढा शहर में है। राजे निंबालकर द्वारा निर्मित माढा किला शहर का एक बड़ा आकर्षण है।
दुधनी
दुधनी (Dudhani) भारत के महाराष्ट्र राज्य के सोलापुर ज़िले में स्थित एक नगर है।
आवागमन
राष्ट्रीय राजमार्ग 150ई इसे सड़क द्वारा कई स्थानों से जोड़ता है।
भयानक रस
‘सुनि कवित्त में व्यंगि भय जब ही परगट होय। तहीं भयानक रस बरनि कहै सबै कवि लोय’।
उदाहरण-
1. एक ओर अजगरहि लखी, एक ओर मृगराय. बिकल बटोही बीच ही पर्यो मूरछा खाए.
2. उधर गरजती सिंधु लहरियाँ कुटिल काल के जालों सी। चली आ रहीं फेन उगलती फन फैलाये व्यालों सी।
विजयनगर के सिक्के
दक्षिण भारत में १३३६ से १६४६ तक विजयनगर साम्राज्य था और वर्तमान में इसका अस्तित्व समाप्त हो चूका है यहां की मुद्रा प्रणाली काफी जटिल थी। विजयनगर साम्राज्य द्वारा जारी किए गए सिक्कों की मानक इकाई अंग्रेजी के पैगोडा या ३.१ ग्राम के वराह के बराबर थीं।
सांप का विष
साँप  का विष लार का एक अत्यधिक परिवर्धित रूप है जो मुख्यतः प्रोटीन और पॉलीपेप्टाइड्स से निर्मित होता है। अधिकतर साँपों में यह विषदन्तों द्वारा उस जीवधारी के शरीर में पहुँचाया जाता है जिसे सांप काटता है, किन्तु सांपों की कुछ प्रजातियां इसे दूर से फूँकने में भी सक्षम होती हैं।
इसका मुख्य कार्य शिकार को निष्क्रिय करना और उसके पाचन कार्य में सहायता करना है साथ ही यह सांप के लिये सुरक्षा और जीवन रक्षा का हथियार भी है।
नोटपैड
नोटपैड एक शब्द संपादक है, जो माइक्रोसॉफ़्ट का कम्प्यूटर सॉफ्टवेयर है और इसका अलग अनुप्रयोग मोबाइल भी कार्य करता है। यह एक बहुत ही सामान्य लेखन अनुप्रयोग है, जो वर्ष 1985 में विंडोज 1.0 से ही इसके सभी संस्करणों के साथ उपलब्ध हो गया। यह प्रयोक्ता को केवल पाठ्य के साथ कोई भी दस्तावेज़ या प्रलेखन बनाने की सुविधा देता है।
इतिहास
माइक्रोसॉफ़्ट ने इसे पहली बार 1983 में माइक्रोसॉफ़्ट डॉस के साथ इसका उपयोग किया। लेकिन डॉस में इसका उपयोग सीमित था, क्योंकि उसमें इसका उपयोग पूरे स्क्रीन में नहीं किया जा सकता था। लेकिन वर्ष 1985 में विंडोज संस्करण के साथ भी इस अनुप्रयोग का उपयोग किया गया। इसके सभी संस्करणों में पहले से ही एडिट (सम्पादन) का विकल्प होता था। इसके पुराने संस्करणों में विंडोज 95, 98, मी, 3.1 थे। इसमें किसी भी फ़ाइल के आकार की सीमा केवल 64K ही था।
विशेषता
यह केवल <tt>CF_TEXT</tt> प्रारूप में ही पाठ्य को लेता है। कहीं से भी अनेक प्रारूप में ली गई जानकारी या पाठ्य को किसी अन्य अनुप्रयोग आदि में डालने से पूर्व इसमें डाल कर लेने पर यह सादा पाठ्य ही रखता है। जिससे उसे अन्य किसी भी स्थान पर, जहाँ केवल सादा पाठ्य ही डालना होता है, में डाल सकते हैं।
ये दिल आशिक़ाना
ये दिल आशिक़ाना 2002 में बनी हिन्दी भाषा की रूमानी एक्शन फ़िल्म है जिसका निर्देशन कुक्कू कोहली द्वारा किया गया है और अरुणा ईरानी द्वारा निर्माण किया गया है। इसमें करण नाथ और नवोदित अभिनेत्री जिविधा शर्मा प्रमुख भूमिकाओं में हैं। फिल्म अपने प्रसिद्ध संगीत के कारण सफल रही थी।
संक्षेप
ये कहानी करन मल्होत्रा (करन नाथ) और पूजा (जीविधा शर्मा) की है, जो पुणे के एक ही कॉलेज में पढ़ाई करते हैं। दोनों को एक दूसरे से प्यार हो जाता है और उनके जीवन में हर चीज ठीक चलते रहता है, लेकिन एक दिन मुंबई में अपने भाई को बिना बताए करन से मिलने जाती है, पर वापसी के दौरान पूजा के विमान को आतंकवादी अपने काबू में कर लेते हैं।
पूजा का भाई, विजय वर्मा (रजत बेदी) उनकी विमान का अपहरण की मदद किए रहता है। विजय को ये पता नहीं होता है कि उसमें उसकी बहन भी है। जब उसे पता चलता है, तब वो कुछ नहीं कर पाता है। पर करन अपनी जान को जोखिम में डाल कर पूजा की जान बचाने के लिए वहाँ आ जाता है और उसके साथ साथ उन सभी यात्रियों को बचा लेता है। विजय को पता चलता है कि करन और पूजा एक दूसरे से प्यार करते हैं, पर जब उनकी शादी की बात होती है तो वो इस कारण इंकार कर देता है कि कभी न कभी आतंकवादी उसके साथ बदला जरूर लेंगे और इस चक्कर में उसकी बहन की जान भी जा सकती है।
पूजा को सुरक्षित रखने के लिए पहले तो करन उसके भाई की बात मान लेता है, पर बाद में पूजा के कहने पर वो दोनों घर से भाग जाते हैं। तभी उन दोनों को अपहरणकर्ता पकड़ लेते हैं और अपने अड्डे में ले जाते हैं। इसके बाद वे लोग भारत सरकार से करन और पूजा के बदले अशरफ-उल-हक़ को आजाद करने को कहते हैं। अंत में करन और उन आतंकियों के बीच लड़ाई होती है और करन उन सभी को मार देता है। इसके बाद करन और पूजा मिल जाते हैं।
क़िबलाह
क़िब्ला (अरबी: قبلة, "दिशा", जिसे क़िबलाह, क़िब्ला, किब्लाह, किबल या किब्ला के रूप में भी लिखा जाता है), वह दिशा है जिसका सामना मुसलमान सलात या नमाज़ (अरबी : صلاة) के दौरान प्रार्थना के समय करता है। यह मक्का के हेजाज़ी शहर में काबा की दिशा के रूप में तय किया गया है। अधिकांश मस्जिदों में एक दीवार की जगह होती है जो कि क़िबलाह को इंगित करती है, जिसे मिहराब (अरबी : محراب) के नाम से जाना जाता है। अधिकांश मल्टीफाइथ प्रार्थना कक्षों में एक क्यूबाला भी होगा, हालांकि आमतौर पर एक से अधिक उपस्थिति में मानकीकृत एक मस्जिद के भीतर मिल जाएगा।
मुस्लिम सभी एक ही बिंदु की ओर मुड़ कर, या मुंह करके प्रार्थना करते हैं, पारंपरिक रूप से उम्मह (अरबी : امة, दुनिया भर में समुदाय मुस्लिम) की एकता का प्रतीक है, शरीया (अरबी : شريعة, अल्लाह का कानून) के तहत। क़िब्ला सलात के लिए अधिक महत्व है, और विभिन्न समारोहों में एक भूमिका निभाता है। एक जानवर को हलाल (अरबी :حلال,'अनुमोदित') का उपयोग करके वध किया जाता है, आमतौर पर क़िब्ला के साथ जोड़ा जाता है। मृत्यु के बाद, मुसलमानों को आम तौर पर क़िब्ला के दाहिने कोण पर शरीर के साथ दफनाया जाता है और चेहरा क़िब्ला की दिशा में सही तौर पर रखा जाता है।
इतिहास
पारंपरिक मुस्लिम विचार के मुताबिक, इस्लामी पैगंबर मुहम्मद के समय में क़िब्लाह मूल रूप से यहूदियों के शाही शहर में यरूशलेम के शामी शहर में अभयारण्य था। इस कबीला का प्रयोग 610 से 623 सीई तक 13 वर्षों से अधिक समय तक किया जाता था। मदीना में मुहम्मद के 622 सीई आगमन के सत्रह महीने बाद - यह तारीख 11 फरवरी 624 के रूप में दी गई है - कबिला मक्का में काबा की ओर उन्मुख हो गई। मुहम्मद के साथी से पारंपरिक खातों के मुताबिक, मदीना में दोपहर की प्रार्थना के दौरान परिवर्तन अचानक हुआ, एक मस्जिद में जिसे अब मस्जिद अल-क़िबलतैन (अरबी : مسجد القبلتين, "दो क़िब्लाओं की मस्जिद" कहा जाता है))। मुहम्मद प्रार्थना का नेतृत्व कर रहे थे जब उन्हें भगवान से खुलासा हुआ कि उन्हें काबा को कबिला के रूप में लेने का निर्देश दिया गया है (शाब्दिक रूप से, "पवित्र मस्जिद की दिशा में अपना चेहरा मुड़ें।")। हदीस और सीरा में निहित पारंपरिक खातों के अनुसार, मुहम्मद, जो इस रहस्योद्घाटन को प्राप्त करने के बाद यरूशलेम का सामना कर रहे थे, तुरंत मक्का का सामना करने के लिए घूम गए, और उनके पीछे प्रार्थना करने वालों ने भी ऐसा किया।
कुछ लोगों ने दावा किया है कि क़ुरआन यरूशलेम को पहले क़िबले के रूप में पहचानता या पहचानता नहीं था, और यह कि यरूशलेम की तरफ़ मुंह करके नमाज़ पढ़ने का अभ्यास केवल मुहम्मद, या हदीस संग्रहों की पारंपरिक जीवनी में वर्णित है। यह भी असहमति है कि जब अभ्यास शुरू हुआ और यह कितना समय तक चलता रहा। कुछ सूत्रों का कहना है कि यरूशलेम क्यूबाला का इस्तेमाल सोलह और अठारह महीने के बीच किया जाता था। प्रार्थना के लिए यरूशलेम का सामना करने के यहूदी रिवाज ने मुस्लिम क़िब्लाह को प्रभावित किया होगा। दूसरों का अनुमान है कि प्रार्थना की दिशा के रूप में यरूशलेम का उपयोग या तो मदीना के यहूदियों को इस्लाम में परिवर्तित करने या "अपने दिल पर जीतने" के लिए प्रेरित करना था। जब यहूदियों के साथ संबंध बह गए, तो मुहम्मद ने क़िब्ला को मक्का की ओर बदल दिया। एक अन्य कारण यह है कि कबीलाह क्यों बदला गया था कि यहूदियों ने यरूशलेम के उपयोग को अपने धर्म में शामिल होने के मुसलमानों के इरादे को संकेत देने के रूप में देखा। इस धारणा को बदनाम करने के लिए इसे बदला गया था। अन्य कहते हैं कि यह बदला गया क्योंकि मुहम्मद उस शहर या उसके लोगों से नाराज थे, न कि यहूदियों के साथ उनके संघर्ष के कारण।
निर्धारण
"जब भी तू आगे निकलता है, तब से अपने चेहरे को पवित्र मस्जिद की दिशा में बदल दें; यह वास्तव में अल्लाह से है। और अल्लाह आपके द्वारा किए गए कार्यों से अनभिज्ञ नहीं है। तो जब से तुम आगे बढ़ते हो, पवित्र चेहरे की दिशा में अपना चेहरा बदलो; और जहां भी तुम हो, अपने चेहरे को वहां मुड़ें; कि लोगों के बीच विवाद का कोई आधार न हो, उन लोगों को छोड़कर जो दुष्टता पर झुक रहे हैं; तो उन्हें डरो मत, लेकिन मुझे डर; और यह कि मैं आप पर अपने पक्षों को पूरा कर सकता हूं, और मई (सहमति) निर्देशित किया जा सकता है;
- कुरान, सूरा 2 (अल-बक़रा), अयत 149 -150"
"यह धार्मिकता नहीं है कि आप अपने चेहरों को पूर्व या पश्चिम की ओर मुड़ें; लेकिन यह धार्मिकता है - अल्लाह और अंतिम दिन, और मलाइका, पुस्तक, और संदेशवाहकों पर विश्वास करने के लिए; अपने पदार्थ के लिए, अपने रिश्तेदारों के लिए, अनाथों के लिए, जरूरतमंदों के लिए, रास्ते के लिए, जो पूछते हैं, और दासों की छुड़ौती के लिए; प्रार्थना में दृढ़ रहना, और नियमित दान का अभ्यास करना; आपके द्वारा किए गए अनुबंधों को पूरा करने के लिए; और दृढ़ और मरीज होने के लिए, दर्द (या पीड़ा) और विपत्ति, और आतंक के सभी काल में। सच्चाई के लोग, अल्लाह-भयभीत हैं।
- कुरान, सूरा 2 (अल-बक़रा), आयत 177"
प्रत्येक वर्ष में दो क्षण जब सूर्य सीधे काबा के ऊपर चढ़ता है, तो सूर्य उन सभी देशों में मक्का की दिशा को इंगित करेगा जहां यह दिखाई दे रहा है। यह 27 मई या 28 मई को 9:18 GMT और 15 जुलाई या 16 जुलाई को 9:27 GMT पर होता है। इसी प्रकार प्रत्येक वर्ष में दो क्षण होते हैं जब सूर्य काबा के एंटीपोड पर सीधे होता है। यह 12 जनवरी या 13 जनवरी को 21:29 GMT और 28 नवंबर को 21:09 GMT पर होता है। उन तिथियों पर, किसी भी सनलाइट जगह में छाया की दिशा सीधे क़िबलाह से दूर होगी। क्योंकि पृथ्वी लगभग एक क्षेत्र है, यह लगभग कहने जैसा ही है कि एक स्थान से कबिलाह वह दिशा है जिसमें एक पक्षी संभवतः सबसे कम संभव तरीके से काबा पहुंचने के लिए उड़ना शुरू कर देगा। काबा के एंटीपोड प्रशांत महासागर के मध्य में, दूरस्थ दक्षिणी फ्रांसीसी पॉलिनेशिया में, तमातांगी एटोल के 35 मील (56 किमी) पूर्वोत्तर और मोरूरोआ एटोल के 85 मील (137 किमी) पश्चिम-उत्तर-पश्चिम में हैं।
नियमित रीति-रिवाज के विपरीत, एक मस्जिद है जो कि क़िबलाह का सामना नहीं करती है। यह दक्षिण भारतीय राज्य केरल में चेरमान जुमा मस्जिद है। दक्षिण भारतीय राज्य में अन्य मस्जिदों के विपरीत, यह पश्चिम की ओर मक्का के बजाय पूर्व की तरफ है।
इस्लामी गणित
क़िब्ला की दिशा निर्धारित करना एक केंद्रीय मुद्दा था और इस्लामी स्वर्ण युग के दौरान एक वैज्ञानिक वातावरण का निरंतर जनरेटर था, जिसे गणित और अवलोकन दोनों की आवश्यकता थी। मुस्लिम वैज्ञानिक जिन्होंने पृथ्वी की सतह पर किसी भी बिंदु से क़िबलाह दिशा निर्धारित करने के लिए कार्यों का योगदान दिया था: अल-खवारिज्मी, हबाश अल-हसीब अल-मारवाज़ी, अल-नाराजी, अल-बट्टानी, अबू अल-वफा 'बुजानी, इब्न यूनुस, अल -सिजी, अबू नासर मंसूर, इब्न अल- हेथम, अल-बिरूनी, नासीर अल-दीन अल-तुसी, इब्न अल-शतिर और अल-खलीली, दूसरों के बीच।
यमेनी सुल्तान अल-मलिक अल-अशरफ ने 13 वीं शताब्दी में क़िब्ला संकेतक के रूप में कंपास के उपयोग का वर्णन किया। अस्ट्रोलोबेस और रविवार के बारे में एक ग्रंथ में, अल अशरफ एक कंपास कटोरा (ṭāsa) के निर्माण पर कई पैराग्राफ शामिल हैं। फिर वह उत्तर बिंदु, मेरिडियन (ख्वा निफ अल-नाहर), और क्यूबाला निर्धारित करने के लिए कंपास का उपयोग करता है। यह मध्ययुगीन इस्लामी वैज्ञानिक पाठ में एक कंपास का पहला उल्लेख है और इसका सबसे पुराना उपयोग क्यूबाला संकेतक के रूप में है, हालांकि अल-अशरफ ने इस उद्देश्य के लिए इसका उपयोग करने वाले पहले व्यक्ति होने का दावा नहीं किया था।
उत्तरी अमेरिकी व्याख्याएं
हाल के वर्षों में, उत्तरी अमेरिका के मुसलमानों ने क़िब्ला की दिशा निर्धारित करने के लिए दो नियमों का उपयोग किया है। गोलाकार गणना के अनुसार, एक मुस्लिम एंकोरेज से प्रार्थना कर रहा है, अलास्का क़िब्ला का निर्धारण अगर लगभग उत्तर उत्तर प्रार्थना करेंगे। हालांकि, जब कोई मर्केटर मानचित्र अनुमानों पर दुनिया को देखता है, तो मक्का एंकोरेज के दक्षिण-पश्चिम में प्रतीत होता है। उत्तर अमेरिका से मक्का में सबसे अधिक बिंदुओं से सबसे छोटी अंगूठी रेखा (निरंतर असर की रेखा) दक्षिणपूर्व की तरफ इशारा करेगी, लेकिन पृथ्वी की वास्तविक सतह पर इस मार्ग के साथ मक्का की दूरी महान सर्कल मार्ग से अधिक लंबी है।
उत्तरी अमेरिका में मुस्लिम समुदाय हैं जो महान सर्कल मार्ग के बाद पूर्वोत्तर की तरफ क़िब्ला करते हैं, और उत्तरी अमेरिका में मुस्लिम समुदाय हैं जो पारंपरिक प्रारंभिक इस्लामी तरीकों के अनुसार सितारों, सूरज इत्यादि को देखकर दक्षिण पूर्व की ओर क़िब्ला करते हैं।
अधिकांश क़िबलाह-गणना कार्यक्रम (नीचे दी गई सूची देखें) महान सर्कल विधि का उपयोग करें और उत्तरी अमेरिका के अधिकांश बिंदुओं से क्यूबाला पूर्वोत्तर को रखें।
अंतरिक्ष से
अप्रैल 2006 में, मलेशियन नेशनल स्पेस एजेंसी (अंगकासा) ने वैज्ञानिकों और धार्मिक विद्वानों के एक सम्मेलन को प्रायोजित किया था ताकि इस मुद्दे को हल किया जा सके कि कबीला को कक्षा में कब रखा जाना चाहिए। सम्मेलन ने निष्कर्ष निकाला कि अंतरिक्ष यात्री को [उनकी] क्षमता के अनुसार "Qiblah का स्थान निर्धारित करना चाहिए। पहले से ही कई मुस्लिम अंतरिक्ष यात्री रहे हैं, उनमें से पहले प्रिंस सुल्तान बिन सलमान बिन अब्दुलजाज अल सऊद (1985), अंतरिक्ष में पहली मुस्लिम महिला अनौश अंसारी (2006) और मलेशियाई अंगकासवान (अंतरिक्ष यात्री) शेख मुस्पाफर शुकोर (2007)।
ग्रांड अयतोला अली अल-सिस्तान ने कहा है कि किसी को पृथ्वी की दिशा का सामना करना चाहिए। यह मलेशियाई दस्तावेज का हिस्सा है जो सिफारिश करता है कि क्यूबाला अंतरिक्ष यात्री के लिए 'क्या संभव है' पर आधारित होना चाहिए, और इस तरह से प्राथमिकता दी जा सकती है: 1) काबा 2) काबा 3 का प्रक्षेपण) पृथ्वी 4) कहीं भी।
क्रियाक्रमकरी
क्रियाक्रमकरी (Kriyā-kramakarī) केरलीय गणित सम्प्रदाय के शंकर वारियर और नारायण द्वारा संस्कृत में रचित टीका ग्रन्थ है। यह भास्कर द्वितीय द्वारा रचित लीलावती नामक गणित ग्रन्थ की टीका है। 'क्रियाक्रमकरी' का शाब्दिक अर्थ है - 'गणितीय संक्रियाएँ करने वाली' ('Operational Techniques')
क्रियाक्रमकरी और ज्येष्ठदेव द्वारा विरचित युक्तिभाषा से ही केरलीय गणित सम्प्रदाय के संस्थापक संगमग्राम के माधव के बारे में जानकारी मिलती है।
2015 दक्षिण भारतीय बाढ़
2015 दक्षिण भारत बाढ़ नवंबर-दिसंबर के महीने में उत्तर-पूर्वी मॉनसून के कारण आई थी। इसने तमिल नाडु, आंध्र प्रदेश और पुदुच्चेरी को प्रभावित किया। इस बाढ़ ने चेन्नई शहर को विशेष रूप से प्रभावित किया। इस बाढ़ के कारण लगभग 300 लोग मारे गए, 18 लाख से अधिक लोग प्रभावित हुए, और ₹20000 करोड़ से अधिक नुकसान हुआ। 3 दिसंबर 2015 को प्रधान मंत्री नरेन्द्र मोदी चेन्नई पहुंचे और बचाव के प्रयास को प्रोत्साहित किया। बाढ़ से प्रभावित लोगों के लिए दक्षिण भारत के फ़िल्म स्टार रजनीकांत ने 10 लाख का दान दिया है साथ ही अभिनेता धनुष ,सूर्या तथा अभिनेता कीर्ति ने भी रुपये दान किये हैं साथ ही इन्होंने कुल 50 लाख रुपये दान किये।
पृष्ठभूमि
8 नवंबर 2015 को वार्षिक चक्रवात मौसम के दौरान, कम दबाव का एक क्षेत्र गहरे अवसाद के रूप में धीरे धीरे एकत्र हो अगले दिन पुडुचेरी के निकट तट पर तेज हो गया। भूमि के साथ सम्बन्ध होने और उच्च ऊर्ध्वाधर (वर्टीकल) हवा बहने के कारण, 10 नवंबर को उत्तरी तमिलनाडु के ऊपर अच्छी तरह से चिह्नित यह प्रणाली कमज़ोर हो कम दबाव के क्षेत्र में परिवर्तित हो गयी। इसी प्रणाली के कारण तटीय और तमिलनाडु के उत्तरी आंतरिक जिलों में भारी बारिश हुई। 15 नवंबर को, एक अच्छी तरह से चिह्नित कम दबाव का क्षेत्र तमिलनाडु के तट के साथ उत्तर की ओर ले गया जिसके कारण 24 घंटों के अंदर भारी बारिश हुई। चेन्नई अंतरराष्ट्रीय हवाई अड्डे से 24 घंटों में 266 मिमी वर्षा दर्ज की गई। 28-29 नवंबर को, एक और प्रणाली विकसित हो गयी जो 30 नवंबर को तमिलनाडु पहुंची। इस प्रणाली ने 1 दिसंबर के 8:30 से 24 घंटे में ताम्बरम में 490 मिमी वर्षा की। बहुत भारी बारिश चेन्नई के पूरे इलाके में रिकॉर्ड की गयी।
तमिलनाडु
नवंबर 9-10, को नेवेली में 483 मिमी (19.0) वर्षा हुई; बारिश ने कुड्डालोर, चिदंबरम और चेन्नई में भी अपनी तीव्रता को जारी रखा। जिसके परिणामस्वरूप, 13 नवम्बर तक चेन्नई के निचले भाग जलमग्न हो गए और 1000 से अधिक लोगों को पलायन करना पड़ा। 15-16 नवम्बर को, चेन्नई में 246.5 मिमी बारिश हुई जो नवंबर 2005 के बाद दर्ज की गई सबसे अधिक वर्षा है जिसके कारण शहर के अधिकांश क्षेत्रों में बाढ़ आ गयी। चेन्नई शहर में वर्षों से हो रहे अवैध विकास और अपर्याप्त मात्रा में बाढ़ की तैयारियों के कारण इसका प्रभाव और अधिक बढ़ गया। 17 नवंबर तक वर्षा काफी हद तक समाप्त हो गयी, हालांकि ज्यादातर शहर अभी भी डूबा हुआ है।
पहले कम दबाव प्रणाली से वर्षा 25 नवंबर तक समाप्त हो गयी, हालांकि 29 नवंबर को एक अन्य प्रणाली विकसित हुई जिसके कारण अतिरिक्त बारिश हुई और भारतीय मौसम विज्ञान विभाग ने इस सप्ताह के अंत तक तमिलनाडु में भारी वर्षा की भविष्यवाणी की। 1 दिसंबर को भारी बारिश से चेन्नई के कई क्षेत्रों में बाढ़ आ गयी। शहर के कई अस्पतालों कामकाज बंद कर दिया, जबकि दोपहर तक 60% बिजली आपूर्ति को रोक दिया गया। उसी दिन, तमिलनाडु में मुख्यमंत्री जयललिता ने घोषणा की कि निरंतर बाढ़ और बारिश के कारण अर्द्धवार्षिक स्कूल परीक्षाओं जो मूल रूप से 7 दिसंबर के लिए निर्धारित थीं को जनवरी के पहले सप्ताह तक के लिए स्थगित कर दिया जाएगा। 1878 में अपनी स्थापना के बाद से पहली बार, 2 दिसंबर को प्रमुख अखबार द हिन्दू का प्रिंट संस्करण प्रकाशित नहीं किया गया क्योंकि कर्मचारी प्रेस भवन नहीं पहुंच पा रहे थे।
चेन्नई में नवम्बर के दौरान 1049 मिमी बारिश हुई जो 1918 के 1088 मिमी के बाद से सबसे अधिक है। चेन्नई शहर में बाढ़ को सदी की सबसे खराब बाढ़ के रूप में वर्णित किया गया। 1 दिसंबर तक तमिलनाडु में 200 से अधिक लोगों का बाढ़ के कारण निधन हो गया और 8 नवंबर के बाद से मिली सूचना अनुसार 70,000 से अधिक लोगों को बचा लिया गया।
पुडुचेरी
अवसाद काफी हद तक अपतटीय ही बने रहे जिस कारण पुडुचेरी में नवंबर के दौरान अपेक्षाकृत मामूली क्षति अनुभव किया गया था | केले और गन्ने के खेत गंभीर रूप से क्षतिग्रस्त हो गए थे। पुडुचेरी में 14-15 नवम्बर को 24 घंटे की अवधि में 55.7 मिमी बारिश की सूचना दी। कई निचले इलाकों में अनेक घरों में पानी घुस गया था। जनता के कुछ सदस्यों ने सरकार की ओर से दिशा-निर्देश के बिना पानी के क्षेत्रों की सफाई शुरू करने की पहल की। कई सड़कें बुरी तरह से क्षतिग्रस्त हो गयीं थी। मुख्यमंत्री एन रंगास्वामी और स्थानीय प्रशासन के अधिकारियों आगे वर्षा की आशंका से 16 नवंबर को पुडुचेरी और कराईकल जिलों में सभी स्कूलों और कॉलेजों को बंद कर दिया था, जबकि सरकारी मशीनरी को किसी भी बाढ़ के लिए तैयारी रहने को कहा गया था।
आंध्र प्रदेश
आंध्र प्रदेश के नेल्लूर और चित्तूर जिले इस बाढ़ से प्रभावित हुए।
तमिलनाडु
तमिलनाडु की मुख्यमंत्री जयललिता ने बाढ़ में रिश्तेदारों को खोने वाले प्रत्येक परिवार के लिए ₹ 4 लाख रुपये (अमेरिका $ 5916) के साथ, राहत और स्थान-परिवर्तन के लिए ₹ 500 करोड़ रुपये (अमेरिका $ 74,000,000) के एक प्रारंभिक आवंटन की घोषणा की। राष्ट्रीय आपदा प्रतिक्रिया बल (एनडीआरएफ) की 11 टीमों को तमिलनाडु के लिए भेजा गया। तमिलनाडु में राजनीतिक दलों ने तेज कार्यवाही और केंद्र सरकार से राहत कोष के आवंटन की मांग की। विपक्षी दल द्रविड़ मुनेत्र कड़गम (डीएमके) पार्टी की ओर से राज्य सरकार को ₹ 1 करोड़ (अमेरिका $ 147,900) का दान दिया गया। डीएमके नेता करुणानिधि ने कहा, "बिना किसी भेदभाव के" आपदा राहत और राहत सामग्री के शीघ्र वितरण सुनिश्चित करने के लिए निगरानी समितियों की स्थापना करनी चाहिए।"
भारतीय नौसेना के अधिकारियों ने चेन्नई में पीने के पानी वितरित किये। भारतीय तटरक्षक बल और भारतीय सशस्त्र बलों के तीन अन्य शाखाओं भारतीय सेना और वायु सेना के कांचीपुरम जिले के लोगों को बचाने के साथ, तमिलनाडु भर में बचाव अभियान का आयोजन किया। निर्बाध विद्युत आपूर्ति, कुड्डालोर जिले में 683 ग्राम पंचायतों में से 671 में बहाल कर दी गयी, शेष पंचायतों में टैंकर लॉरियों के माध्यम से पीने के पानी की आपूर्ति की गयी।
भारतीय वायु सेना के चीता हेलीकाप्टरों ने चेन्नई और उसके उपनगरों में फंसे लोगों को बचने का कार्य किया। 30 नवंबर को बाढ़ और बारिश की वापसी के साथ ही नरेंद्र मोदी ने 1 दिसंबर को तमिलनाडु के लिए हर संभव मदद का आश्वासन दिया। एनडीआरएफ, तटरक्षक बल और भारतीय सशस्त्र बलों की तीन अन्य शाखाओं ने फंसे लोगों की निकासी का कार्य शुरू किया। शहर भर में ड्रोन, 10,000 से अधिक पुलिस अधिकारियों और प्रशिक्षित तैराक, की तैनाती की गयी।
वीभत्स रस
वीभत्स रस (अंग्रेजी-Odious, disgust)काव्य में मान्य नव रसों में अपना विशिष्ट स्थान रखता है। इसकी स्थिति दु:खात्मक रसों में मानी जाती है। इसके परिणामस्वरूप घृणा, जुगुप्सा उत्पन्न होती है।   इस दृष्टि से करुण, भयानक तथा रौद्र, ये तीन रस इसके सहयोगी या सहचर सिद्ध होते हैं। शान्त रस से भी इसकी निकटता मान्य है, क्योंकि बहुधा बीभत्सता का दर्शन वैराग्य की प्रेरणा देता है और अन्तत: शान्त रस के स्थायी भाव शम का पोषण करता है।
साहित्य रचना में इस रस का प्रयोग बहुत कम ही होता है। तुलसीदास ने रामचरित मानस के लंकाकांड में युद्ध के दृश्यों में कई जगह इस रस का प्रयोग किया है। उदाहरण- मेघनाथ माया के प्रयोग से वानर सेना को डराने के लिए कई वीभत्स कृत्य करने लगता है, जिसका वर्णन करते हुए तुलसीदास जी लिखते है- (वह कभी विष्ठा, खून, बाल और हड्डियां बरसाता था और कभी बहुत सारे पत्थर फेंकने लगता था।)
करमाला
करमाला (Karmala) भारत के महाराष्ट्र राज्य के सोलापुर ज़िले में स्थित एक नगर है। यह इसी नाम की तालुका का मुख्यालय भी है।
बरगी परियोजना
बरगी बाँध
बरगी परियोजना
इस परियोजना का नाम रानी अवंती बाई नदी सागर परियोजना भी है जो नर्मदा नदी पर स्थित है बरगी डैम परियोजना बरगी नदी पर स्थित है यह डैम 69 मीटर ऊंचा और 5.4 km चौडा है और इससे 90 मेगावाट की बिजली उत्पादन की जाती है बिजली उत्पन्न करने की क्षमता 100 मेगावाट की है लेकिन वर्तमान में 90 मेगा वाट उत्पन्न की जा रही है इस परियोजना से मध्य प्रदेश के 3 जिले लाभान्वित हैं जो इस प्रकार हैं
1 )   जबलपुर
2 )   मंडला
3)   शिवनी
इसमें कुल 184 गांव है इस परियोजना से वर्तमान में 95000 वर्ग किलोमीटर क्षेत्रफल की सिंचाई की जाती है यह डैम नर्मदा नदी प्राकृतिक कृतियों से अद्भुत है यह डैम (NH 7 )नेशनल हाईवे पर स्थित है इस नदी से आसपास के लोगों को सिंचाई तथा जीवनयापन में की पूर्ति होती है बरगी डैम एक तरह से माना जाए तो नर्मदा के किनारे बसने वालों का वरदान है नर्मदा नदी का पानी बहुत अधिक दूरियों में फैला हुआ है जिस समय डैम बनाया जा रहा था आसपास के लोग को विस्थापित किया गया था नर्मदा नदी 1312 किलोमीटर का सफर सफर तय करती है जो अरब सागर में जाकर गिरती है यह एक ऐसी नदी है जो पूरब से पश्चिम की तरफ बहती है
बरगी डैम की .शुरुआत
कुमकुम
कुमकुम शब्द से निम्न लेख हैं:-
बरगी परियोजना
DPR बदबूदे शासन के अनुसार यह डैम बनाने का विचार सन् 1968 में शुरू हुआ जहां पर केंद्रीय जल और विद्युत आयोग ने सिंचाई परियोजना को ध्यान में रखते हुए 2980 वर्ग किलोमीटर की एक योजना बनाई बाद में यह परिवर्तित होकर सिंचाई परियोजना के तहत 4370 किलोमीटर की हो गई वहीं सन्1977 में इस डैम का निर्माण कार्य शुरू हुआ और इस डैम को तब तक नहीं शुरू किया गया जब तक यह पूरी तरह से जल से भर नहीं गया सन् 1990 में फाइनल रूप से यह डैम बनकर तैयार हो गया और लगभग जब तक इसमें खूब जल भरा तब जाकर इसकी शुरुआत हुई
इंजीनियर रिपोर्ट के मुताबिक
इनका सर्वे 2 पार्ट में होता है
1 ) प्रारंभिक सर्वे
2 ) विस्तृत सर्वे
डैम की चट्टानों के बारे में
यहां की चट्टाने काले रंग की होती हैं जो बेसाल्ट चट्टान ए कहलाती है या बेसाल्ट चट्टान ज्वालामुखी से बनी होती हैं और काफी कठोर चट्टाने होती है प्रारंभिक प्रवृत्ति न तो इनमें न तो पारगम्यता और ना ही सारन्द्रता होती है बरगी डैम के कुल 27 गेट है वर्तमान में 21 चालू रखते हैं बाकी के जब डैम के ऊपर से पानी बहने वाला होता है उसके पहले ही बाकी गेटों को खोल दिया जाता है किसी भी डैम की उम्र निर्धारित करना उसके अपरदन व नदी मे बहने वाली शील्ट पर आधारित रहता है शील्ट रेत वहां पर डैम के पास जाकर जम जाएगी और पानी कम हो जाएगा जिससे डैम बंद भी हो सकता है और उस जगह जल कम बचता है और अपरदन मे पानी का रिसाव होना वहां की मिट्टी कैसी है यह सब तय करता है यह डैम मध्यप्रदेश की एक इकाई में गिना जाता है
राजभवन (तमिल नाडु), ऊटी
राजभवन ऊटी भारत के तमिल नाडु राज्य के राज्यपाल का आधिकारिक ग्रीष्मकालीन आवास है। यह तमिल नाडु के हिल स्टेशन ऊटी में स्थित है। के. रोसइया यहाँ के वर्तमान राज्यपाल हैं जिन्होंने ३१ अगस्त २०११ को पदभार ग्रहण किया था।
इतिहास
१८७६ में, सरकार द्वारा ऊपरी नॉर्वुड और निचले नॉर्वुड को खरीदने का निर्णय लिया गया, जो उस समय ल्वैरेन्स आश्रयालय के पास था और ऊटाकामुण्ड (ऊटी) में सरकारी आवास निर्माण के प्रयास आरम्भ किए गए। बकिंघम के ड्यूक, जिन्होंने इस खरीद की पहल की थी, ने दोनों नॉर्वुड (ऊपरी और निचले) और गार्डन कॉटेज को अपने स्वामित्व में ले लिया। एक बार के निवास के पश्चात, गवर्नर इस बात को लेकर आश्वस्त था की ऊपरी नॉर्वुड गवर्नर के रहने के लिए उपयुक्त स्थान नहीं है। मद्रास लौटने के तुरन्त बाद ही, ड्यूक ने दो तलीय भवन का प्रस्ताव रखा जो गवर्नर के परिवार के लिए सम्पूर्ण निवास और सार्वजनिक अगवानी कमरे वहन कर सके। १८७८ और १८८१ के मध्य सरकारी निवास के निर्माण के लिए विभिन्न मूल्यानुमान तैयार किए गए और ४,०२,९१४ रुपए के अन्तिम मूल्यानुमान को स्वीकृत किया गया। लेकिन इस मूल्यानुमान में भवन को सुस्सजित करने की लागत सम्मिलित नहीं थी और इसलिए जुलाई १८८८ में एक विस्तृत मूल्यानुमान तैयार किया गया जो ७,७९,१५० रूपए का था। आखिरकार सरकारी निवास ७,८२,६३३ रुपए की लागत के साथ तैयार हुआ।
१८९९ में इस भवन में उपकक्षों के साथ एक बॉल रूम जोड़ा गया और १९०४ में पूरे परिसर के लिए विद्युत प्रतिष्ठापन स्वीकृत और प्रतिष्ठापित किया गया। सरकारी निवास के निर्माण-काल के दौरान ड्यूक का निवास ऊपरी नॉर्वुड में रहा और जो निरन्तर इस काम की निगरानी करता और परियोजना परिवर्तन और सुझाव देता रहा। सर आर्थुर हैवलॉक ने इस भवन की आन्तरिक रूपरेखा में मूल भवन भवन से बहुत अघिक सुधार किए विशेषकर बॉल रूम को सजाने में। स्वतन्त्रता के बाद सरकारी निवास का नाम राज भवन रखा गया।
राजभवन
ऊटी के राजभवन का वर्तमान क्षेत्रफल ८६.७२ एकड़ है। मुख्य भवन का न्याधार क्षेत्रफल २९,५०५ वर्ग फ़ीट है और जिसमें एक विशाल बैंक्वैट हॉल, बॉल रूम, स्वागत और अगवानी कमरें, सत्रह अतिथि कमरे और कार्यालय सम्बन्धी कमरे हैं। यह राजभवन समुद्र-तल से २,३०३० मीटर की ऊँचाई पर स्थित है और यहाँ मौसम ऊष्ण रहता है और वार्षिक वर्षाफल १,४०० मिमी है।
ग्रिगोरी शेलिख़ॉव
ग्रिगोरी शेलिख़ॉव (Григорий Иванович Шелехов, १७४७-१७९५) एक रूसी समुद्री अन्वेषक और साइबेरियाई व्यापारी था। उसने इरकुत्स्क में रूसी बस्ती में स्थित अपने जानवरों के चमड़े (फ़र) के व्यापार में नाम कमाया। साथ ही आज के रूस के पूर्वी तट पर खोजी समुद्री यात्राएँ भी कीं। कोडियाक द्वीपों पर वो १७८४ में पहुँचा। साइबेरिया में व्यापार, उत्तरी अमेरिका तथा पूर्वी रूस की यात्राओं के लिए उसने इवान गोलिकॉव के साथ एक कंपनी बनाई जो बाद में रूसी अमेरिकी कंपनी में तब्दील हुई। अमेरिका में रूसी साम्राज्य को स्थापित करने वाला निकोलई रेज़ानोव इसका सहयोगी और दामाद था।
कुर्डुवाडी
कुर्डुवाडी (Kurduvadi) भारत के महाराष्ट्र राज्य के सोलापुर ज़िले में स्थित एक नगर है।
रूसी अमेरिकी कंपनी
रूसी अमेरिकी कंपनी ( Российско-американская_компания)१७९९ में बनी एक रूसी साम्राज्य द्वारा समर्थित कंपनी थी जिका उद्देश्य उत्तरी अमेरिका के पश्चिमी तट पर व्यापार और उपनिवेश स्थापित करना था। अलास्का, आज का वैंकूवर और उतत्री कैलीफ़ोर्निया इसके नियंत्रण में रहा लेकिन १८५० तक ये मिशन कमज़ोर पड़ गया। १८०३ में इसने रूस के पहवे विश्व सामुद्रिक परिक्रमा का दल भेजा और इससे रूस को सामुद्रिक मार्गों और व्यापार के बारे में बहुत जानकारियाँ मिलीं।
मालशिरस
मालशिरस (Malshiras) भारत के महाराष्ट्र राज्य के सोलापुर ज़िले में स्थित एक नगर है।
आवागमन
राष्ट्रीय राजमार्ग 150ई इसे सड़क द्वारा कई स्थानों से जोड़ता है।
मंगलवेढा
मंगलवेढा (Mangalwedha) भारत के महाराष्ट्र राज्य के सोलापुर ज़िले में स्थित एक नगर है।
सीटसेरनिकाबार्ड आगंतुकों सूची
सीटसेरनिकाबार्ड आर्मेनिया नरसंहार के पीड़ितों येरेवन, आर्मेनिया में आधिकारिक स्मारक है।
साइबर आक्रमण
साइबर आक्रमण या साइबर हमला एक प्रकार का अपराध है जो कंप्यूटर के माध्यम से किया जाता है। इसे अंग्रेज़ी भाषा में cyberattack (साइबर अटेक) कहते हैं। सामान्यतः साइबर आक्रमण का संचालन अनामक संस्थाओँ या व्यक्तिओं द्वारा महत्त्वपूर्म डाटा की चोरी करने के लिये किया जाता है। साइबर अपराध में साइबर-आतंकवाद भी एक अपराध होता है। जब दो पक्षों, देशों और संस्थाओँं के मध्य साइबर आक्रमण करके एक दूसरे पर आक्रमण होता है, तो उसे साइबर युद्ध कहा जाता है।
साइबर हमलों में निम्न परिणाम शामिल हो सकते हैं:
काली पूजा
काली पूजा (কালী পূজা, କାଳୀ ପୂଜା) महानिशा पूजा (মহানিশা পূজা,ମହାନିଶା ପୂଜା) अथवा श्यामा पूजा (শ্যামা পূজা ,ଶ୍ୟାମା ପୂଜା)पूर्वी भारत, मुख्यतः बंगाल, त्रिपुरा, ओड़िशा और असम में प्रचलित एक हिंदू पर्व है। हिंदू देवी काली को समर्पित यह पर्व कार्तिक मास की अमावस्या तिथि को मनाया जाता है, अर्थात उसी दिन जिस दिन पूरे भारत में दीपावली का पर्व और लक्ष्मी पूजा मनायी जाती है। यह मान्यता है कि इसी दिन देवी काली ६४,००० योगिनियों के साथ प्रकट हुई थीं।
गर्भाशय-उच्छेदन
गर्भाशय-उच्छेदन या हिस्टरेक्टॉमी (अंग्रेजी: Hysterectomy), शल्यक्रिया द्वारा गर्भाशय को निकालने या हटाने को कहते हैं। इस प्रक्रिया में गर्भाशय, अंडाशय, फैलोपियन नलिका और आसपास के अन्य अवयवों को हटाना भी शामिल हो सकता है।
दोस्त मुहम्मद ख़ान
दोस्त मुहम्मद ख़ान(دوست محمد خان, December 23, 1793 - June 9, 1863) बराकजई राजवंश का संस्थापक और प्रथम एंग्लो-अफगान युद्ध के दौरान अफगानिस्तान के प्रमुख शासकों में से एक था। दुर्रानी राजवंश के पतन के साथ ही वह 1826 से 1839 तक और फिर 1843 से 1863 तक अफ़ग़ानिस्तान का अमीर बना। एक जातीय पश्तून, वह सरदार पेन्डाह खान (बाराकज़ाई जनजाति के प्रमुख) जो 1799 में ज़मान शाह दुर्रानी द्वारा मारा गया था, का 11 वां पुत्र था। दोस्त मोहम्मद के दादा हज्जी जमाल खान थे।
अफ़ग़ानों और अंग्रेजों की पहली लड़ाई के बाद उसे कलकत्ता निर्वासित कर दिया गया था लेकिन शाह शुजा की हत्या के बाद, 1842 में ब्रिटिश उसे अफ़ग़ानिस्तान का अमीर बना गए। उसने पंजाब के रणजीत सिंह से भी लोहा लिया था।
मुसाहिबान परिवार की शुरुआत उसके बड़े भाई, सुल्तान मोहम्मद खान, (जिसका उपनाम "तेलई" अर्थात "सुनहरा" था) ने की थी। यह उपनाम उसे उत्तम कपड़ों से प्यार के कारण दिया गया था। उसका भाई पेशावर का शासक था।
पृष्ठभूमि
दोस्त मोहम्मद खान कंधार में दुर्रानी साम्राज्य के शासन के दौरान 23 दिसंबर 1793 को एक प्रभावशाली परिवार में पैदा हुआ था। उनके पिता, पाइंदा खान, बरक़ज़ई जनजाति के प्रमुख और दुर्रानी राजवंश में एक असैनिक सेवक था। वो हाजी जमाल खान, यूसुफ, यारु, मोहम्मद उमर खान, ख़िस्र खान, इस्माइल, नेक, दारु, सैफ़ल, और बराक के माध्यम से अब्दाल ( अब्दाली जनजाति के संस्थापक) के परिवार से जुड़ा था। अब्दाल के चार बेटों के नाम, पोपल, बराक, अचक, और अलाको थे। माना जाता है कि दोस्त मोहम्मद खान की मां फारसी क़िज़लबश समूह से एक शिया थी - जबकि पठान मुखयतः सुन्नी होते हैं।
बरक़ज़ई के तत्कालीन मुखिया, और दोस्त मुहम्मद के बड़े भाई फ़तेह खान ने 1800 में महमूद शाह दुर्रानी को अफगानिस्तान के शासक बनाने में योगदान किया। महमूद शाह ने इसके बदले फ़तेह ख़ान की हत्या 1818 में करवा के उसके कबीले की शत्रुता मोल ले ली। एक खूनी संघर्ष के बाद, महमूद शाह अपनी सारी संपत्ति से वंचित कर दिया था - हेरात को छोड़ कर। उसके प्रदेशों को फ़तेह खान के भाइयों के बीच बांटा गया। इनमें से, दोस्त मोहम्मद को गज़नी मिला और 1826 में वह अफगानिस्तान का सबसे अमीर प्रांत काबुल हासिल किया।दोस्त मोहम्मद हमलावर सिखों के खिलाफ अटक की लड़ाई में काबुल के वजीर फ़तेह खान के साथ था।
उनके शासनकाल के प्रारंभ से वह पंजाब क्षेत्र के सिख शासक रणजीत सिंह के साथ विवादों में खुद को शामिल पाया। रणजीत सिंह अपने साधन के रूप में, सदोज़ई राजकुमार शाह शुजा दुर्रानी का इस्तेमाल किया जो अफ़गानिस्तान का भागा हुआ शाह था।शाह शुजा रणजीत सिंह के साथ १८१३ में कश्मीर से लाहौर आ गया था।अपने प्रसिद्ध कोहिनूर हीरे के बदले उसने रणजीत सिंह से आज़ादी हासिल की। 1834 में शाह शुजा उसके राज्य को वापस लाने के लिए एक अंतिम प्रयास किया। लेकिन कंधार की दीवारों के अंदर दोस्त मोहम्मद खान से हारा, लेकिन इसी बीच रणजीत सिंह को पेशावर पर विजय करने का अवसर मिल गया था।इसके बाद से दोस्त मोहम्मद को जमरूद किले की वसूली बड़ी चिंता का विषय बन गई। 1837 में जमरूद की लड़ाई में सिखों को हराने के लिए अपने बेटे अकबर खान भेजा।
अफगानिस्तान में यूरोपीय प्रभाव
इसी बीच रूस और ब्रिटेन ने मिलकर इटली के दक्षिणी शहरों को फ्रांस के शासन से आज़ादी दिलाई। रूस ने फ़्रांस से समझौता किया (पॉल ने नेपोलियन के साथ) जिसके तहत दोनों मिलकर ब्रिटेन के सबसे पसंदीदा उपनिवेश भारत पर आक्रमण करते। रूसी सेना वैसे भी दाग़ेस्तान में तायनात थी। यह वही समय था जब रूस साइबेरिया से लेकर प्रशांत महासागर तक फैल चुका था और विश्व भर की नौसेनिक जानकारियों के लिए उसने दो जहाज निकोलई रेज़ानोव के नेतृत्व में रवाना किए थे। रूस अमेरिका के पश्चिमी तट पर भी व्यापारिक उपनिवेश बनाने की योजना बना रहा था। मध्य एशिया तथा कॉकेशस पर रूस की निगाहें कैथरीन के समय से ही थी। कई रूसी कूटनयिक ईरान और अफ़ग़ानिस्तान में अपने दूतावास खोलने की बात कह चुके थे। लेकिन दोस्त मुहम्मद ने रूस से दूतों की पहल को खारिज कर दिया। साथ ही गवर्नर-जनरल लॉर्ड ऑकलैंड, ग्रेट ब्रिटेन के साथ एक गठबंधन बनाने का प्रयास किया, और इस बातचीत के तहत 1837 में काबुल में ब्रिटिश दूत (और अन्वेषक) अलेक्ज़ेंडर बर्न्स का स्वागत किया। दोस्त मोहम्मद पेशावर की स्थिति ठीक करने का प्रयास त्याग कर, ब्रिटिश मार्गदर्शन में उसकी विदेश नीति के लिए सहयोगी बन गया था। 1838 में लॉर्ड ऑकलैंड उसके खिलाफ प्रस्ताव में ब्रिटिश सैनिकों की स्थापना की।
क़ैद
30 अप्रैल 1837 को लड़ी अंतिम लड़ाई में अफगान हारे, लेकिन हरि सिंह नलवा प्राणघातक रूप से घायल हो गया था।इसी बीच 1838 में शाह शुजा ब्रिटिश मदद के साथ अगस्त 1839 में काबुल के सिंहासन पर पुनर्स्थापित किया गया था। दोस्त मोहम्मद खान को नवंबर 1839 में कलकत्ता निर्वासित किया गया। लेकिन वह उसके बाद लाहौर दरबार के साथ सौहार्दपूर्ण संबंध बनाए रखा अप्रैल 1842 में शाह शुजा की हत्या के बाद अपने पूर्व की स्थिति में बहाल हुआ। हालांकि दूसरे आंग्ल सिख युद्ध, पेशावर और ट्रांस सिंधु प्रदेशों को जब्त करने के दोस्त मोहम्द की महत्वाकांक्षा फिर से कमज़ोर हो गई।उपरी तौर पर वह सिखों के साथ सहानुभूति रखता था और यहां तक कि छतर सिंह, अंग्रेजों के खिलाफ सिख सेनानी को 1500 घोड़े की एक अर्धशिक्षित अफगान सेना भी भेजा।
दूसरा शासनकाल
उसके बाद उन्होंने अफगानिस्तान के आंतरिक राजनीति में हस्तक्षेप करने का प्रयास परित्याग करने के लिए ब्रिटिश सरकार के संकल्प के परिणाम में, स्वतंत्रता पर स्थापित किया गया था। ब्रिटिश भारत से लौटने पर, दोस्त मोहम्मद काबुल में जीत में प्राप्त किया, और एक बार फिर से स्थापित किया गया। 1846 से वह अंग्रेजों को दुश्मनी की अपनी नीति को नए सिरे से और सिखों के साथ खुद को संबद्ध। हालांकि, 21 फ़रवरी 1849 पर गुजरात में अपने सहयोगी दलों की हार के बाद, वह अपने डिजाइनों को छोड़ दिया और वापस अफगानिस्तान में अपने सैनिकों का नेतृत्व किया। 1850 में उन्होंने 1854 में वह कंधार के कब्जा से दक्षिणी अफगान जनजातियों पर नियंत्रण हासिल कर ली और बल्ख, विजय प्राप्त की।
भारतीय विद्रोह के दौरान, दोस्त मोहम्मद विद्रोहियों की सहायता से परहेज किया। उसके बाद के वर्षों हेरात में और बुखारा में मुसीबतों से परेशान कर रहे थे। 26 मई 1863 को उन्होंने हेरात से कब्जा कर लिया, लेकिन 9 जून को जब वह चालीस साल के लिए दक्षिण और मध्य एशिया के इतिहास में एक बड़ी भूमिका निभा रहा था, के बाद जीत के बीच में अचानक मृत्यु हो गई। उसके कथनानुसार उसके पुत्र शेर अली ख़ान उत्तराधिकारी के रूप में नामित किया गया।
उक्तियाँ
"हमारे पास लोग हैं, सब कुछ है कि हमें प्रचुर मात्रा में सोने और खजाना और पवित्र भूमि है।" जॉन लॉरेंस को - दोस्त मोहम्मद खान
स्वाबिया
स्वाबिया (Swabia, जर्मन: Schwaben, श्वाबेन) जर्मनी के दक्षिणपश्चिमी भाग में स्थित एक ऐतिहासिक सांस्कृतिक क्षेत्र है। यहाँ के लोग जर्मन की "स्वाबियाई जर्मन" (Swabian German) नामक उपभाषा बोलते हैं। जर्मनी का तीसरा सबसे बड़ा नगर, म्यूनिख, इसी क्षेत्र में स्थित है।
सफेद फास्फोरस
सफेद फास्फोरस सभी जीवधरियो की bones मे तथा दातो मे पाया जाता है |
मोहोल
आवागमन
राष्ट्रीय राजमार्ग 65 इसे सड़क द्वारा कई स्थानों से जोड़ता है।
नंदेश्वर
नंदेश्वर (Nandeshwar) भारत के महाराष्ट्र राज्य के सोलापुर ज़िले की मंगलवेढा तालुका में स्थित एक नगर है।
राज निवास, दिल्ली
राज निवास भारत की राजधानी दिल्ली के लूटेनण्ट गवर्नर का आधिकारिक आवास है। यह दिल्ली में राज निवास मार्ग पर स्थित है। दिल्ली के वर्तमान लूटेनण्ट गवर्नर अर्थात इस भवन के वर्तमान निवासी तेजेन्द्र खन्ना हैं जो ९ अप्रैल २००७ को इस पद पर आसीन हुए।
११वां विश्व हिन्दी सम्मेलन
११वाँ विश्व हिन्दी सम्मेलन १८ अगस्त से २० अगस्त २०१८ तक मॉरीशस की राजधानी पोर्ट लुई में आयोजित होगा। इस सम्मेलन का आयोजन भारत सरकार के विदेश मंत्रालय द्वारा मॉरीशस सरकार के सहयोग से होगा। इस सम्मेलन की योजना का निर्णय सितंबर २०१५ में  भोपाल में आयोजित १०वें विश्व हिंदी सम्मेलन में लिया गया था। इस सम्मेलन के लिए केन्द्रीय या मुख्य आयोजक विदेश मंत्रालय ही है।  इस श्रृखला का पहला सम्मेलन १९७५ में नागपुर में आयोजित किया गया था। तब से, विश्व के अलग-अलग भागों में, ऐसे १० सम्मेलन आयोजित किये जा चुके हैंं।
सम्मेलन
इस सम्मेलन का मुख्य विषय "हिंदी विश्‍व और भारतीय संस्‍कृति" है और आयोजन स्थल स्वामी विवेकानंद अंतर्राष्ट्रीय सभा केंद्र, पाई, मॉरीशस है। यहां हिन्दी भाषा के विकास से संबंधित कई प्रदर्शनियां लगाई जाएंगी। सम्मेलन के एक दिन पहले मॉरीशस में गंगा आरती का कार्यक्रम होगा। गंगा को भारतीय संस्कृति का प्रतीक माना जाता है और संसार में भारतीय लोग गंगा को मां के समान मानते हैं। सम्मेलन के दौरान शाम को भारतीय सांस्कृतिक संबंध परिषद द्वारा सांस्कृतिक कार्यक्रम और कवि सम्मेलनों का आयोजन होगा। दैनिक सम्मेलन-समाचार पत्र (सम्मेलन-समाचार), सम्मेलन-स्मारिका भी प्रकाशित किये जाएंगे। यहां हुए शैक्षिक सत्रों में हुई चर्चाओं और सुझावों के आधार पर रिपोर्ट भी प्रकाशित होगी। इस प्रकार की सभी सम्मेलन सामग्रियों को तैयार करने और प्रकाशन में विश्व हिंदी सचिवालय की महत्वपूर्ण भूमिका होगी। इस अवसर पर भारतीय सांस्कृतिक संबंध परिषद द्वारा "गगनांचल" का एक सम्मेलन-विशेष अंक भी निकाला जाएगा जो सम्मेलन को समर्पित होगा। पिछले सम्मेलनों के अनुसार इस बार भी सम्मेलन के दौरान भारत एवं अन्य देशों के हिंदी विद्वानों को हिंदी के क्षेत्र में उनके विशेष योगदान के लिए "विश्व हिंदी सम्मान” से सम्मानित करने की योजना है।
प्रतीक एवं जालस्थल
इस सम्मेलन के लिए विशेष रूप से एक जालस्थल भी तैयार किया गया है: https://web.archive.org/web/20180715064459/https://vishwahindisammelan.gov.in/ । यहां सम्मेलन से संबंधित सभी सूचनाओं की जानकारी उपलब्ध रहती है। इस जालस्थल एवं प्रतीक चिह्न का लोकार्पण सुषमा स्वराज, विदेश मंत्री और लीला देवी दुखुन लुछूमन, शिक्षा व मानव संसाधन, तृतीयक शिक्षा एवं वैज्ञानिक अनुसंधान मंत्री, मॉरीशस द्वारा संयुक्त रूप से१० अप्रैल २०१८ को नई दिल्ली स्थित विदेश मंत्रालय के जवाहरलाल नेहरू भवन में किया गया था।